O **Cholet Basket** é un club profesional de baloncesto francés con sede na cidade de Cholet, no País do Loira. Actualmente xoga na Ligue Nationale de Basket Pro A (LNB), a máxima categoría do baloncesto galo. No ano 2010 o club gañou o seu primeiro campionato de liga, o que supuxo o seu terceiro título importante tras gañar en 1998 e 1999 a Copa. O Cholet xoga os seus partidos como local en La Meilleraie, un pavillón con capacidade para 5 191 espectadores.

Historia
--------

O baloncesto chega á cidade de Cholet en 1928 coa creación da sección de baloncesto do club deportivo Jeune France por Jean Leroux. Coa ambición de chegar á Nationale 1, máxima categoría do baloncesto francés, os dirixentes da sección de baloncesto deciden abandonar o Jeune France e fundar en 1975 o Cholet Basket baixo a presidencia de Michel Léger. O club consegue o seu obxectivo en tan só doce anos, debutando na primeira división na temporada 1987−88. O equipo consegue manterse na categoría e aos poucos comeza a finalizar normalmente entre os dez primeiros clasificados. En 1999 o club gaña o seu primeiro título, a Copa de Francia, conseguindo ademais clasificarse para xogar na Euroliga. Na máxima competición continental finalizou cun balance de tres vitorias e trece derrotas. 

O club sempre destacou polo seu sistema de formación de novos xogadores. De feito, na temporada 2004−05, dos doce xogadores do equipo profesional, até dez viñan das categorías de formación do club. Algún exemplo destes xogadores son Antoine Rigaudeau, Jim Bilba ou Mickaël Gelabale. Na temporada 2008−09 o Cholet estivo a piques de gañar o seu primeiro título continental, mais perde na final do EuroChallenge (75–77) ante a Virtus Bologna. Porén, a decepción durou pouco, xa que no ano 2010 o equipo consegue gañar o seu primeiro título de Liga após acabar no primeiro lugar da clasificación e vencer na final dos play-offs polo título ao Le Mans. Grazas ao título o equipo volve a xogar a Euroliga para a temporada 2010–11, aínda que caen eliminados na primeira rolda con catro vitorias e seis derrotas. Destaca a súa vitoria por 82−78 ao Fenerbahçe Ülker, nesa altura invictos na competición. Na competición doméstica o equipo volve a ocupar o primeiro posto na liga, mais non consegue gañar ao título ao perder na final dos play-offs ante o SLUC Nancy. Despois de perder nas semifinais na temporada seguinte, o Cholet deixa de ocupar os primeiros postos da liga, converténdose nun equipo da zona da clasificación.

### Ano a ano

| Ano | Nivel | Liga | Pos. | Copa | Supercopa | Competicións europeas |
| --- | --- | --- | --- | --- | --- | --- |
| 2006–07 | 1 | Pro A | 7º |  | Campión |  |
| 2007–08 | 1 | Pro A | 8º | Subcampión | Campión | **3** FIBA EuroCup | FG |
| 2008–09 | 1 | Pro A | 9º | Rolda de 32 |  | **3** EuroChallenge | 2º |
| 2009–10 | 1 | Pro A | 1º | Rolda de 64 | Cuartos de final | **2** Eurocup | LR |
| 2010–11 | 1 | Pro A | 2º | Rolda de 32 | Cuartos de final | **1** Euroliga | LR |
| 2011–12 | 1 | Pro A | 4º | Semifinais | Cuartos de final | **1** Euroliga | QR1 |
| **2** Eurocup | LR |
| 2012–13 | 1 | Pro A | 10º | Rolda de 32 |  | **2** Eurocup | LR |
| 2013–14 | 1 | Pro A | 13º | Rolda de 32 |  | **3** EuroChallenge | L16 |
| 2014–15 | 1 | Pro A | 14º | Rolda de 32 |  |  |
| 2015–16 | 1 | Pro A | 13º | Rolda de 64 |  |  |
| 2016–17 | 1 | Pro A | 11º | Rolda de 32 |  |  |
| 2017–18 | 1 | Pro A | 15º | Rolda de 32 |  |  |
| 2018–19 | 1 | Pro A | 15º | Rolda de 32 |  |  |
| 2019–20 | 1 | Pro A | 6º | Rolda de 16 | Cuartos de final |  |
| 2020–21 | 1 | Pro A | 14º | Oitavos de final |  | **3** Champions League | LR |
| 2021–22 | 1 | Pro A | 8º | Rolda de 16 |  |  |

Xogadores
---------

### Destacados

* Francia Valéry Demory
* Francia Bruno Coqueran
* Francia Stéphane Ostrowski
* Francia Patrick Cham
* Francia Antoine Rigaudeau
* Francia Jim Bilba
* Francia David Albert
* Francia David Gautier
* Francia Éric Micoud
* Francia Aymeric Jeanneau
* Francia Fabien Dubos
* Francia Cédric Ferchaud
* Francia Claude Marquis
* Francia Mickaël Gelabale
* Francia Cyril Akpomedah
* Francia Steed Tchicamboud
* Francia Nando de Colo
* Francia Rodrigue Beaubois
* Francia Fabien Causeur
* Francia Rudy Gobert
* Estados Unidos Jimmal Ball
* Estados Unidos Scooter Barry
* Estados Unidos Paul Fortier
* Estados Unidos DeRon Hayes
* Estados Unidos Mike Jones
* Estados Unidos Micheal Ray Richardson
* Estados Unidos James Blackwell
* Estados Unidos Graylin Warner
* Estados Unidos K'Zell Wesson
* Estados Unidos Terrell Lyday
* Estados Unidos Lamayn Wilson
* Estados Unidos Taj Gray
* Estados Unidos John Linehan
* Estados Unidos Antywane Robinson
* Estados Unidos Randal Falker
* Estados Unidos Tony Stanley
* Estados Unidos Chandler Parsons
* Estados Unidos Michael Wright
* República Dominicana Samuel Mejia
* Reino Unido John Amaechi
* Reino Unido Tony Dorsey
* Lituania Artūras Karnišovas
* Lituania Arvydas Eitutavičius
* Corea do Sur/Estados Unidos Moon Tae-jong

Títulos
-------

**Liga de Francia**

* **Campións** (1): 2010
* *Subcampións* (2): 1988, 2011

**Copa de Francia**

* **Campións** (2): 1998, 1999
* *Subcampións* (2): 2005, 2008

**Supercopa de Francia**

* **Campións** (1): 2008

Notas
-----

1. ↑  Intorcia, Francesco Saverio (26 de abril de 2009). "Langford incorona la Virtus: è trionfo in Eurochallenge" (en italiano). Arquivado dende o orixinal o 15 de setembro de 2018. Consultado o 15 de setembro de 2018.

Véxase tamén
------------

### Ligazóns externas

* Sitio web oficial *(en francés)*